24.2.2015 Jurnalul Oficial al Uniunii Europene L 52/1 II (Acte fără caracter legislativ) DECIZII DECIZIA DE PUNERE ÎN APLICARE (UE) 2015/261 A COMISIEI din 6 februarie 2015 de modificare a Deciziilor 2010/470/UE şi 2010/471/UE în ceea ce priveşte cerințele de sănătate animală pentru comerţul și importurile în Uniune de material seminal, ovule şi embrioni de animale din specia ecvină [notificată cu numărul C(2015) 548] (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile şi importurile în Comunitate de animale, material seminal, ovule şi embrioni care nu se supun, în ceea ce priveşte cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (!), în special articolul 11 alineatul (2) a patra liniuţă, articolul 11 alineatul (3) a treia liniuţă, articolul 17 alineatul (2) litera (b) și articolul 18 alineatul (1) prima liniuţă, întrucât: (1) Directiva 92/65/CEE stabileşte cerințele de sănătate animală care reglementează comerţul în interiorul Uniunii şi importurile în Uniune de material seminal, ovule şi embrioni care nu fac obiectul cerințelor de sănătate animală stabilite în acte specifice ale Uniunii. Aceasta defineşte cerințele care reglementează comerțul în interiorul Uniunii și importurile în Uniune de material seminal, ovule şi embrioni de animale din specia ecvină (denumite în continuare „produsele”). De asemenea, directiva prevede stabilirea de modele de certificate de sănătate aplicabile comerţului și importurilor de astfel de produse în interiorul Uniunii. (2) Anexa D la Directiva 92/65/CEE prevede anumite cerințe pentru produse, care trebuie să fie incluse în modelele de certificate de sănătate pentru comerțul în Uniune și pentru importurile de produse în Uniune. (3) Decizia 2010/470/UE a Comisiei () stabileşte modele de certificate de sănătate aplicabile comerțului în interiorul Uniunii cu material seminal, ovule şi embrioni de la, printre altele, animale din specia ecvină. () JO L 268, 14.9.1992, p. 54. (?) Decizia 2010/470/UE a Comisiei din 26 august 2010 de stabilire a unor modele de certificate de sănătate aplicabile comerțului în interiorul Uniunii cu material seminal, ovule și embrioni de animale din speciile ecvină, ovină şi caprină, precum şi cu ovule și embrioni de animale din specia porcină (JO L 228, 31.8.2010, p. 15).